Diari Oficial de la Generalitat Valenciana


Sumari del DOGV 6079, del 14-08-2009 (2009/9183)

Notificació a Francisco Sanchis Sanchis, representant de la societat Las Casitas de la Besana, SL, de la resolució de 29 de maig de 2009, de la secretària autonòmica de Turisme i directora de l'Agència Valenciana del Turisme, per la qual es denega la sol·licitud d'obertura i classificació turística de l'establiment hoteler denominat pensió La Maga de Rooms, de Xàtiva.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6079

Data del DOGV
:   14-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/9183


Data del document
:   29-05-2009

Organisme emissor
:   Conselleria de Turisme

Tipus de document
:   Edicte

Notificació a Francisco Sanchis Sanchis, representant de la societat Las Casitas de la Besana, SL, de la resolució de 29 de maig de 2009, de la secretària autonòmica de Turisme i directora de l'Agència Valenciana del Turisme, per la qual es denega la sol·licitud d'obertura i classificació turística de l'establiment hoteler denominat pensió La Maga de Rooms, de Xàtiva. [2009/9183]  
Per no haver sigut possible notificar de forma personal i directa a l'interessat Francisco Sanchis Sanchis, representant de la societat Las Casitas de la Besana, SL, la resolució de denegació de la sol·licitud d'obertura i classificació turística de l'establiment hoteler denominat La Maga de Rooms de Xàtiva, és procedent la seua publicació en el Diari Oficial de la Comunitat Valenciana, a l'efecte del que disposa l'art. 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 29 de juliol de 2009.- La cap de l'àrea de Producte: Isabel Palafox Gámir.  
Vist l'expedient d'obertura i classificació de l'establiment hoteler, Pensió La Maga Rooms, siti a Xàtiva, iniciat a instància de Francisco Sanchís Sanchís, en representació de Las Casitas de la Besana, SL i,   
Tenint en compte que:  
1. Amb data 15 d'abril de 2008, Francisco Sanchís Sanchís, en representació de Las Casitas de la Besana, SL, va sol·licitar l'obertura i classificació turística de la pensió La Maga Rooms.  
2. Per mitjà d'escrits de data 29 d'abril i 23 de juny de 2008, notificats en dates 6 de juny i 19 d'agost, respectivament, es va requerir la documentació a la mercantil interessada.  
3. Amb data 17 de novembre de 2008, es va realitzar la inspecció a l'establiment pel Servici Territorial de Turisme de València amb l'objecte de comprovar el compliment dels requisits per a accedir a la categoria sol·licitada, durant la qual es va constatar l'existència d'una sèrie de deficiències que impedien la seua autorització.  
Estes deficiències van ser posades en coneixement de la titularitat a través del tràmit d'audiència prèvia a la proposta de denegació i amb la concessió d'un termini de deu dies perquè efectuara al·legacions i presentara tots els documents que considerara pertinents en defensa dels seus interessos, de conformitat amb el que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en Avant LRJPAC). En el dit tràmit, notificat l'11 de febrer de 2009, s'especificaven els requisits que s'indiquen a continuació i que incomplia l'establiment per a accedir a la categoria sol·licitada:  
- Respecte al Decret 153/1993, de 17 d'agost, del Consell, regulador dels establiments hotelers de la Comunitat Valenciana.  
· Es compta amb set habitacions en total. Sis d'elles es declaren per al seu ús turístic i la setena, ubicada a la planta primera disposa de saló, lavabo i dormitori en entresolat, per al seu ús privat. L'habitació 004 ubicada en la planta baixa ha sigut instal·lada donant al pati interior de l'immoble i no disposa de finestra i no s'estima la seua autorització sense la correcció corresponent.  
· Les habitacions no tenen numeració in situ  
· No disposa de sala d'estar.  
· S'haurà d'aportar relació d'habitacions actualitzada.  
- Respecte al Decret 73/1989, de 15 de maig, del Consell de la Generalitat Valenciana, pel qual s'establixen els requisits mínims d'infraestructura en els allotjaments turístics.  
· No té aljub o depòsit de reserva d'aigua. Computant-se l'habitació «sense finestra» descrita anteriorment, resultaria una capacitat de 12 places i precisaria de 1.800 litres. Disposa únicament de l'acumulador d'aigua calenta amb uns 500 litres aproximadament.  
- Respecte al Decret 39/2004, de 5 de març, pel qual es desplega la Llei 1/1998, de 5 de maig de 1998, de la Generalitat Valenciana, en matèria d'accessibilitat en l'edificació de pública concurrència i en el medi urbà.  
· No poden accedir persones amb discapacitat al recinte de recepció ja que s'ubica en nivell elevat respecte a la via pública amb cinc escalons de pedra que per la seua naturalesa i antiguitat gaudixen de protecció oficial.  
· Es destina l'habitació 001 per a discapacitats encara que no ho complix en la seua totalitat; el seu accés és directe des de la via pública per la façana principal però hi ha un xicotet desnivell a l'entrada que s'haurà d'adaptar amb una rampa menuda, fixa o mòbil, indistintament. El lavabo, igual que la resta d'habitacions no disposa de porta, i s'obre i tanca mitjançant d'un barandat abatible. Té unes dimensions d'1'07 m x 3'50 m. No complix amb les exigències: diàmetre de gir, carència de barres de suport, no hi hi ha seient batible en la dutxa, el pas a la dutxa a través de l'inodor és de tan sols 54 cm. El lavabo és de disseny modernista i té una profunditat vertical de 40 cm. que impedix el total accés inferior d'una cadira de rodes, etc. És l'única habitació que pot adaptar-se donades les característiques de l'immoble.  
4. Transcorregut el termini concedit a este efecte, la titularitat no ha presentat al·legacions.  
Als anteriors fets se li apliquen els següents  
Fonaments de dret:  
1. Els articles 8. 1 i 2 i 14.2 de la Llei 3/1998, de 21 de maig, de Turisme de la Comunitat Valenciana, quan consignen, respectivament, la necessària obtenció d'autorització i classificació de l'establiment per a l'exercici de l'activitat turística i la corresponent autorització per a abordar qualsevol modificació substancial que afecte les condicions en què es va atorgar l'autorització turística i la seua classificació.  
2. L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que «Els fets constatats per la inspecció de turisme a què es reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets O interessos puguen aportar els propis administrats», en relació amb l'article 89.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, per quant disposa que «l'acceptació d'informes o dictàmens servirà de motivació a la resolució quan s'incorpore al text d'esta.»  
3. L'annex III del Decret 153/1993, de 17 d'agost, del Consell, regulador dels establiments hotelers de la Comunitat Valenciana, modificat pel Decret 22/2006, de 10 de febrer, del Consell, a l'establir la relació de dotacions i servicis que han de concórrer en un establiment hoteler del grup sol·licitat. Els dits requisits han de verificar-se al temps de concedir l'autorització.  
4. El Decret 39/2004, de 5 de març, del Consell, pel que es desenrotlla la Llei 1/1998, de 5 de maig, de la Generalitat, en matèria d'accessibilitat en l'edificació de pública concurrència i en el medi urbà i l'Orde de 25 de maig de 2004, de la Conselleria d'Infraestructures I Transport, per la que es desenrotlla L'esmentat Decret 39/2004.  
Per tot el susdit, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.Dos.i), del Decret 209/2004, de 8 d'octubre (DOCV de 13.10.2004), resol:  
Denegar la sol·licitud de posada en funcionament i classificació turística de l'establimet hoteler, pensió La Maga Rooms i, en conseqüència, conclús el procediment iniciat a sol·licitud de Francisco Sanchís Sanchís, en representació de Las Casitas de la Besana, SL es procedix a l'arxiu de les actuacions.  
El que es notifica de conformitat amb el que disposen els articles 58 i 59 de la vigent Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra la present resolució, que no posa fi a la via administrativa, podrà interposar-se recurs d'Alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la notificació de la mateixa, d'acord amb el que establix els articles 114 i 115, en relació amb el 48.2 de la Llei de Règim Jurídic de les Administracions Públiques i del Procediment Administratiu Comú.  
València, 29 de maig de 2009.- La secretària autonòmica de Turisme i directora de l'Agència Valenciana del Turisme: Mª Victória Palau Tárrega.